**Р Е Ш Е Н И Е № ПВ-23-П/2016г.**

Процедурата по реда на глава шеста от *Закона за опазване на околната среда* за инвестиционно предложение: **„Изграждане на сондажен кладенец за обект: Риболюпилня за получаване на потомства от стопански видове риби“,** в УПИ VII-366, кв.51, по плана на с. Болярци, община Садово, област Пловдив е започнала с внасяне в РИОСВ–Пловдив на уведомление с вх. № ОВОС-274/09.03.2016г. от Възложителя „Георгиев фиш“ ЕООД.

Предвид изискването на чл. 4а от Наредбата за ОВОС, уведомлението за горецитираното инвестиционно предложение e изпратено за становище до Басейнова Дирекция „Източнобеломорски район“ (БД ИБР-Пловдив). С писмо БДИБР-Пловдив изразява следното становище, „инвестиционното предложение е допустимо от гледна точка на постигане на целите на околната среда и мерките за постигане на добро състояние на водите съгласно приетия и утвърден План за управление на речните басейни „Източнобеломорски район (2010-2015) и недопустим съгласно проекта на новия План за управление на речните басейни „Източнобеломорски район“ (2016-2021г.), който ще влезе в сила след 1 декември 2016г. и с което ще бъде прекратено издаването на разрешително“.

На основание чл.5, ал.1 от *Наредбата за условията и реда за извършване на оценка на въздействието върху околната среда* (Наредба за ОВОС, ПМС №59/2003г.), с писмо изх. № ОВОС-274/24.03.2016г., Възложителят е информиран за следното:

Инвестиционно предложение попада в обхвата на т.2, буква „г” от приложение № 2 от *Закона за опазване на околната среда* /ЗООС/ и на основание чл. 93, ал. 1, т. 1 от същия закон подлежи на преценяване на необходимостта от извършване на ОВОС. Дадени са указания за необходимите действия, които възложителят следва да предприеме за провеждане на процедурата.

* Да се представи копие от уведомлението до кмета на Община Садово и кмета на с. Болярци, както и доказателство за уведомяване на засегнатото население за ИП чрез средствата за масово осведомяване и/или по друг подходящ начин.
* Да се представи писмено искане по образец с приложена към него подробно разработена информацияв съответствиес Приложение № 2към чл. 6 от Наредбата за ОВОС /в един екземпляр на хартиен и един екземпляра на цифров носител/.
* Да изпълни изискванията на чл.6, ал.1 и ал.9 от Наредбата за ОВОС за осигуряване обществен достъп до информацията по Приложение № 2.
* Да заплати такса /500 лв./, съгласно чл.1, ал.5, т.1 от Тарифа за таксите, събирани в системата на МОСВ /ДВ бр.5 от 2016г./.
* С цитираното по горе писмо възложителят е информиран, че инвестиционното предложение попада в обхвата на чл.2, ал.1, т.1 от *Наредбата за ОС* и подлежи на процедура по оценка за съвместимост с предмета и целите на опазване на най-близката защитена зона BG0000437 „Река Черкезица”.За да се извърши оценката, следва да се представи информация на хартиен и цифров носител, съобразена с изискванията на чл. 10 от *Наредбата за ОС.*

С писмо до РИОСВ-Пловдив с вх. № ОВОС-274/12.07.2016г. „Георгиев фиш“ ЕООД е поискал прекратяване на преписката по горецитираната процедурата.

Въз основа на изложените по-горе фактически обстоятелства и на основание чл. 56, ал. 1 от Административнопроцесуалния кодекс,

**Р Е Ш И Х :**

**Прекратявам процедурата** по оценка на въздействието върху околната среда, в това число и по оценка на съвместимост **за инвестиционно предложение:**

**„Изграждане на сондажен кладенец за обект: Риболюпилня за получаване на потомства от стопански видове риби“,** в УПИ VII-366, кв.51, по плана на с. Болярци, община Садово, област Пловдив, с възложител „Георгиев фиш“ ЕООД.

**Решението може да бъде обжалвано чрез РИОСВ-Пловдив пред Министъра на околната среда и водите и/или Административен съд–Пловдив в 14-дневен срок от съобщаването му на заинтересованите лица и организации по реда на Административнопроцесуалния кодекс.**

**инж. Валя Атанасова**   **28.07.2016г.**

*За Директор на РИОСВ - Пловдив*

*Съгласно Заповед на Министъра на ОСВ*

*РД-231/08.04.2015г.*

Съгласували:

Д. Димитров, Директор Дирекция ПД…..